Занги Шутур

«Занги Шутур» ():

 зарб ва вазни маъмули мусиқӣ, ки устодони мусиқӣ дар тақлид ба садои зангӯлаи гардани шутур эҷод намудаанд. «Занги Шутур» ҳамчун гӯшаи мусиқӣ дар таркиби мақомҳои «Ҳумоюн» ва «Рости Панҷгоҳ» («Ҳафт дастгоҳ»-и эронӣ) ва дар дастгоҳҳои «Сегоҳ»-у «Чоргоҳ» дар шакли мухтасар истифода мешавад. «Занги Шутур» дар барномаи мутрибони замони Қоҷориён эътибори зиёд дошт ва яке аз устодони машҳури мусиқӣ Ҳасан Сантӯрхон ин таснифро бо номи «Занги шутури бо ранг» барои граммофон ҳам сабт намуда буд. Равиш ва шеваи «Занги Шутур» дар «Рости Панҷгоҳ» дар зина (дараҷа)-и ним парда поин меояд;
 асари бисёр маъмул дар дастгоҳи «Сегоҳ» аз устоди бузурги мусиқӣ Абулҳасани Сабо, ки ба чорзарб сохта шудаааст. Устод Сабо аз донишу малакаи баланд, имконоти васеи иҷроии хеш моҳирона истифода намуда, тавассути сози виолончел садои «Занги Шутур»-ро рӯи саҳна овардааст. Ин кори ҳунарии устод Сабо аз сохтори оҳангии «Занги Шутур» дар дастгоҳҳои «Сегоҳ», «Чоргоҳ», «Рости Панҷгоҳ» ва «Ҳумоюн» тафовут дорад. Устод Сабо дар ҷараёни иҷро аз кашишу тазйиноти мусиқӣ хеле моҳирона истифода бурда, ин кори ҳунариашро барои сози мизробӣ – сантӯр бисёр рангомез танзим намудааст.

 Эзоҳ 

 Адабиёт